b'\n_START_ARTICLE_\nLova trims (filmas)\n_START_SECTION_\nTurinys\n_START_PARAGRAPH_\nProfesorius Pepino jau 10 met\xc5\xb3 ved\xc4\x99s Amalij\xc4\x85, ta\xc4\x8diau j\xc5\xb3 namuose vis dar kabo \xc5\xa1ios buvusio vyro Antonio nuotrauka. Pastarasis prie\xc5\xa1 20 met\xc5\xb3 buvo pa\xc5\xa1auktas \xc4\xaf kar\xc4\x85 ir dingo Rusijoje, tod\xc4\x97l vis\xc5\xb3 buvo laikomas mirusiu. Amalija i\xc5\xa1tek\xc4\x97jo antr\xc4\x85 kart\xc4\x85, ta\xc4\x8diau jos 10-\xc5\xb3j\xc5\xb3 vestuvi\xc5\xb3 metini\xc5\xb3 vakar\xc4\x85 Antonio netik\xc4\x97tai v\xc4\x97l pasirod\xc4\x97 namuose. Prasideda teisiniai gin\xc4\x8dai, kuris i\xc5\xa1 vyr\xc5\xb3 yra teis\xc4\x97tas, o ir pa\xc4\x8diai Amalijai niekaip nepavyksta apsispr\xc4\x99sti, kur\xc4\xaf ji myli labiau. Abu vyrai pasitelkia \xc4\xaf pagalb\xc4\x85 advokatus, teisininkus, taip pat spend\xc5\xbeia vienas kitam sp\xc4\x85stus, nor\xc4\x97dami eliminuoti var\xc5\xbeov\xc4\x85 i\xc5\xa1 kovos, ta\xc4\x8diau galiausiai aplink Amalij\xc4\x85 ima suktis vienas i\xc5\xa1 advokat\xc5\xb3. Antonio ir Pepino kartu s\xc4\x97da \xc4\xaf l\xc4\x97ktuv\xc4\x85, kuris dingsta be \xc5\xbeinios, o Amalija galiausiai i\xc5\xa1teka tre\xc4\x8dia kart\xc4\x85. T\xc4\x85 pat\xc4\xaf vakar\xc4\x85 namuose pasirodo Antonio su Pepino, kurie tikisi, kad \xc5\xbemona tur\xc4\x97jo pakankamai laiko pagalvoti ir i\xc5\xa1sirinkti vien\xc4\x85 i\xc5\xa1 j\xc5\xb3 dviej\xc5\xb3...'